
Скъпи членове на Мрежата РЕЙН,
 
Имамe удоволствието да Ви поканим на местно събитие за споделяне на успешни практики, по програма на Мрежата РЕЙН, което ще се проведе в гр. Асеновград, организирано от Народно читалище „Родолюбие - 1873“.
Педагогическа практика „Утринна среща – философия, компоненти, организация“, се провежда сутрин, като начало на организираното образователно взаимодействие. Утринната среща се базира на парадигмата за образование чрез социално-емоционално учене, надграждане върху предишен опит, идентифициране и управление на емоциите, социална осъзнатост, емпатия, възпитание в самоуважение, взаимно уважение, признаване и приемане на различията между децата, толерантност. 
В Утринната среща традиционно присъстват четири основни компонента: поздрав, споделяне, групова дейност, новини на групата. 
Споделената практика включва:

Запознаване на педагогическите специалисти с иновативната практика „Утринна среща“. 
Овладяване на подходи и похвати за организиране и провеждане на Утринна среща. 
Участниците осъзнават възможностите, които практиката дава за:
 - Стимулиране на детските умения за общуване.
 - Индивидуализация на образователния процес. 
 - Активно включване на деца от уязвими групи. 
 - Разгръщане на самостоятелна и в екип детска практика. 
- Образование в многообразие. 
- Включване на семействата в живота на детската градина. 

Създаване на положителна нагласа за промяна в организацията и управлението на образователния процес, което предполага превръщането на всяко дете в център на педагогическото взаимодействие. 
Осмисляне на ролята на учителя в занималнята с център Детето. 
Прилагане на личностно-ориентиран подход в образователния процес

Самото събитие ще се проведе между 14:00 ч. и 17:00 ч. на 23 юни в гр. Асеновград,  Градска  библиотека "Паисий Хилендарски", ул. “Цар Иван Асен II“ № 24

Моля, да потвърдите своето участие в събитието, като попълните следния формуляр, имайте предвид, че са свободни осем места за участие в събитието до тяхното запълване, със срок три дни преди самото му провеждане.  Регистрацията Ви не е автоматично потвърждение за Вашето участие в събитието- ще се свържем допълнително с Вас, в зависимост от наличните места. 
При нужда ТСА, чрез Детската градина-организатор може да покрие разходите Ви за транспорт. Направете съответната заявка при регистрация за събитието и ще получите допълнителни инструкции от ТСА относно процеса на покриване и/или възстановяване на разходите Ви. 
По-долу приложено може да откриете програмата за събитието.

 
 




Програма 
на 
Добра практика „Утринна среща – философия, компоненти, организация“ 
23.06.2023 г. 

14.00 ч.                Записване на участниците, раздаване на баджове и папки с материали

14.30 – 15.45 ч.      Приветствие към участниците
         Запознаване
         Оповестяване на темата на срещата от водещия модератор
         Презентиране на дейността от модератора
         Презентиране на дейността от родител - доброволец
         Дискусия

15.45  ч.                  Кафе пауза

16.00 ч.                   Рефлексия върху видяното. Обратна връзка

16.45 ч.                   Закриване

